
Egy századfordulós bordélyház arculata a kor stílusában

Rezümé
Cím: Egy múltszázadi bordélyház arculatának megtervezése a korabeli stílusokat követve
Alkotó: Benedek Judit
Intézmény: Kaposvári Egyetem Művészeti Kar
Szak: Elektronikus ábrázolás – webdesign szakirány, III. évfolyam
Témavezető: Balvin Nándor
Összefoglaló:
Egy múlt századi bordélyház arculatát terveztem meg a kor stílusainak megfelelően, figyelembe véve az akkori igényeket.
Szerettem volna a kipróbálni magam a múltszázadi stíluseszközöket alkalmazva, vajon képes lennék-e egy 19.századi arculatot létrehozni és eladhatóvá tenni. Ma, a legújabb trendek ismét visszanyúlnak ezekbe az időkbe, hogy az ottani formákat újradolgozva frissítsék fel a legújabb irányokat.
III. Napóleon uralkodása alatt, a „császári vigasságok” idején a város teljesen levetkőzte középkori ruháját és egy új korszak köntösébe bújt bele. Külföldiek lepték el Párizst, minden feltétel adott volt, hogy egy modern kori Bábellé váljon. Mindebben fontos szerepet játszottak a félvilági hölgyek, akik mindenhol felbukkantak. A prostitúciót teljesen átalakította a kapitalista szemlélet, többféle módon is tagozódtak tagjai. A „testi örömök” üzletének egyik legmegszervezettebb ága a bordélyházak rendszere volt.
Úgy gondoltam, egy luxus bordély mind anyagilag megfelelő helyszín lehet egy arculatnak, mind az igény felbukkanhatott. Néhány mai arculati elemet ki kell hagynunk és olyanokra koncentrálnunk, amik akkoriban felbukkanhattak.
A választott stílus a kereskedelemben használatos, városias, modernség, amiben még felfedezhető az 1800-as évek aprólékossága és a már beköszöntő modernség.
Ezért készült el a logó, a névjegykártyák, a levélpapír és boríték, a bélyegző és pecsét, a szórólap és az újsághirdetés, a cégtábla, a szalvéta, és nem utolsó sorban a lányok képeit tartalmazó album.
A bordély neve Jarretiére Rouge lett, azaz Vörös harisnyakötő. 

